Pues partimos de unas normas graficas  establidas en Uesca en 1987, fruito de o I Congreso de Normalización de l'Aragonés, un congreso ubierto, partizipatibo, lexitimo de punta ta coda. No nos perdamos que l'Academia, a nuestra academia, naxó fruito de o II Congreso, porque yera II Congreso pues o primero estió en o 87. En iste congreso d'o 87 s'apreboron unas normas graficas, que han estau as que, con diferens esitos, nos han lebau enta do estamos agora. Istas normas paten de diferens carenzias, achaquias y en bella bez ataques inchustificatos,  pero no en son inamobibles. O Consello d'a Fabla ha exerziu de controlador d'a norma, creyó un organo interno (o Consello Asesor) que fue prebando de adautar determinadas formas a la norma grafica, de igual traza que muitas d'ixas proposas no han feito camino en l'aragonés, atras (pocas) sí. En cualsiquier traza tamién dezimos que ixe no yera o camino correuto y creyemos que s'ha contrimostrau.